proxectonos/corpus_dominio_legal_administrativo_tmp huggingface dataset:
RESOLUCIÓN do 15 de marzo de 2006 pola que se convoca un curso sobre procedemento sancionador en tráfico.
CENTRO DE ESTUDOS XUDICIAIS E SEGURIDADE PÚBLICA DE GALICIA — III. OUTRAS DISPOSICIÓNS — 24/03/2006

Dentro das actividades programadas para o ano 2006, e conforme as funcións atribuídas pola Lei 1/2005, do 4 de xaneiro, de creación do Centro de Estudos Xudiciais e Seguridade Pública de Galicia, anúnciase a realización dun curso sobre procedemento sancionador en tráfico, que deberá desenvolverse conforme as seguintes bases:
Obxectivos.
-Coñecer a dinámica do procedemento sancionador e a intervención do axente nel.
-Actualizarse na normativa referente aos procedementos sancionadores de carácter administrativo relacionados co tema de tráfico e transportes.
Destinatarios.
O curso vai dirixido aos membros dos corpos de policía local da Comunidade Autónoma de Galicia.
Inscrición.
A inscrición dos participantes será totalmente gratuíta.
Prazas.
40 prazas.
Solicitudes.
1. O persoal que desexe participar neste curso deberá presentar, cuberta á máquina ou con letra moi clara, a instancia que figura no anexo.
2. O prazo para a presentación de instancias rematará o día 10 de abril de 2006, ás 14.00 horas.
3. As instancias deberán enviarse ao Centro de Estudos Xudiciais e Seguridade Pública de Galicia, sito na avenida da Cultura, s/n, 36680 A Estrada; ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Datas.
O curso realizarase en datas do 19 ao 21 de abril, en horario das 9.30 ás 14.00 e das 15.30 ás 19.00 horas, excepto o día 21 que será de 9.30 a 13.30 horas.
Relación de admitidos.
A relación de admitidos farase pública o día 12 de abril a partir das 14.00 horas, no taboleiro de anuncios do Centro de Estudos Xudiciais e Seguridade Pública de Galicia, ou ben poden coñecer e confirmar a súa asistencia chamando ao teléfono 986 59 02 41.
Lugar.
O curso desenvolverase no Centro de Estudos Xudiciais e Seguridade Pública de Galicia, sito na avenida da Cultura, s/n, no concello da Estrada.
Certificado de asistencia.
Ao remate do curso entregaráselles un certificado de asistencia a aquelas persoas que acrediten a súa participación continuada a el.
Modificacións.
O Centro de Estudos Xudiciais e Seguridade Pública de Galicia poderá modificar o desenvolvemento do curso para adaptalo ás necesidades da Administración e ás continxencias que poidan xurdir.
A Estrada, 15 de marzo de 2006.
Carlos Suárez-Mira Rodríguez
Director xeral do Centro de Estudos Xudiciais
e Seguridade Pública de Galicia
CORRECCIÓN de erros.-Orde do 1 de marzo de 2006 pola que se establecen as bases reguladoras para a concesión de axudas encamiñadas á habilitación e mellora de infraestruturas nos parques empresariais e recintos de localización preferente de empresas na Comunidade Autónoma de Galicia, en réxime de concorrencia competitiva, e se procede á súa convocatoria para o ano 2006.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 24/03/2006

Advertidos erros na devandita orde, publicada no Diario Oficial de Galicia nº 48, do 9 de marzo de 2006, cómpre facer as seguintes correccións:
Na páxina 3.494, artigo 2º.4, onde di: «A data límite para executar as actuacións que fosen obxecto de subvención e para xustificar o correspondente investimento é o 30 de setembro de 2006», debe dicir: «A data límite para executar as actuacións que fosen obxecto de subvención e para xustificar o correspondente investimento é o 30 de outubro de 2006».
Na páxina 3.495, artigo 4º.2, onde di: «Cando o importe do gasto subvencionable supere a contía de 30.000 euros no suposto de custo para execución da obra, ou de 12.000 euros no suposto de subministración de bens de equipo ou prestación de servizos por empresas de consultoría ou asistencia técnica, o beneficiario deberá solicitar como mínimo tres ofertas de diferentes provedores salvo que se xustifique que polas especiais características dos gastos subvencionables non exista no mercado suficiente número de entidades que o subministren ou presten ou salvo que se celebrase o contrato con anterioridade á solicitude da subvención», debe dicir: «Cando o importe do gasto subvencionable supere a contía de 30.000 euros no suposto de custo para execución da obra, ou de 12.000 euros no suposto de subministración de bens de equipo ou prestación de servizos por empresas de consultoría ou asistencia técnica, o beneficiario deberá solicitar cando proceda como mínimo tres ofertas de diferentes
provedores salvo que se xustifique que polas especiais características dos gastos subvencionables non exista no mercado suficiente número de entidades que o subministren ou presten ou salvo que se celebrase o contrato con anterioridade á solicitude da subvención».
Na páxina 3.497, artigo 9º.1, letra d), onde di: «Aceptación da comisión de goberno das certificacións de obra presentadas, facturas e xustificantes de pagamento», debe dicir: «Aceptación do órgano competente das certificacións de obra presentadas, facturas e xustificantes de pagamento».
ORDE do 22 de marzo de 2006 pola que se designa o presidente do Consello Regulador da Denominación de Orixe Valdeorras.
CONSELLERÍA DO MEDIO RURAL — II. AUTORIDADES E PERSOAL — 24/03/2006

De conformidade co establecido no artigo 42.4º do Regulamento da Denominación de Orixe Valdeorras e do seu consello regulador, unha vez asumidas as funcións na materia en virtude do artigo 30.I.3 e 4 do Estatuto de autonomía de Galicia e por proposta dos membros do consello regulador, conforme as atribucións que me veñen conferidas pola Lei 1/1983, do 22 de febreiro, reguladora da Xunta e do seu presidente,
DISPOÑO:
Artigo único.
Desígnase presidente do Consello Regulador da Denominación de Orixe Valdeorras a Xosé Luís García Pando.
Santiago de Compostela, 22 de marzo de 2006.
Alfredo Suárez Canal
Conselleiro do Medio Rural
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
RESOLUCIÓN do 24 de marzo de 2006 pola que se convoca un curso de especialización en medio natural.
CENTRO DE ESTUDOS XUDICIAIS E SEGURIDADE PÚBLICA DE GALICIA — III. OUTRAS DISPOSICIÓNS — 30/03/2006

Dentro das actividades programadas para o ano 2006, e conforme as funcións atribuídas pola Lei 1/2005, do 4 de xaneiro, do Centro de Estudos Xudiciais e Seguridade Pública de Galicia, anúnciase a celebración dun curso de especialización en medio natural, que deberá desenvolverse conforme as seguintes bases:
Obxectivos.
-Coñecer a normativa máis importante que afecta a operativa en medio natural.
-Analizar diversas casuísticas operativas cun traballo crítico que permita melloras futuras.
-Dominar determinados aspectos de actuación policial, establecendo pautas de procedemento comúns.
Destinatarios.
O curso vai dirixido aos membros dos corpos de policía local dos concellos de Galicia e aos membros da Unidade do CNP adscrita á Comunidade Autónoma de Galicia, que xa teñan feito neste centro o curso básico de medio natural.
Inscrición.
A inscrición dos participantes será totalmente gratuíta.
Prazas.
40 prazas.
Solicitudes.
1. O persoal que desexe participar neste curso deberá presentar, cuberta a máquina ou con letra moi clara, a instancia que figura no anexo.
2. O prazo para a presentación de instancias rematará o día 12 de abril de 2006, ás 14.00 horas.
3. As instancias deberán enviarse ao Centro de Estudos Xudiciais e Seguridade Pública de Galicia, sito na avenida da Cultura, s/n, 36680 A Estrada; ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Datas.
O curso realizarase todos os mércores do 19 de abril ao 7 de xuño en horario das 9.00 ás 13.30 horas, cunha duración de 30 horas lectivas.
Contido.
I. Delitos e infraccións en medio natural.
II. Residuos e vertidos.
III. Operativa policial.
Relación de admitidos.
A relación de admitidos farase pública o día 17 de abril a partir das 14.00 horas, no taboleiro de anuncios do Centro de Estudos Xudiciais e Seguridade Pública de Galicia, ou ben poden coñecer e confirmar a súa asistencia chamando ao teléfono: 986 59 02 41.
Lugar.
O curso desenvolverase no Centro de Estudos Xudiciais e Seguridade Pública de Galicia, sito na avenida da Cultura, s/n, no concello da Estrada.
Certificado de aproveitamento.
Ao remate do curso entregaráselle un certificado de aproveitamento a aquelas persoas que acrediten a súa participación continuada a el, e superen as correspondentes probas de coñecementos.
Modificacións.
O Centro de Estudos Xudiciais e Seguridade Pública de Galicia poderá modificar o desenvolvemento do curso para adaptalo ás necesidades da Administración e ás continxencias que poidan xurdir.
A Estrada, 24 de marzo de 2006.
Carlos Suárez-Mira Rodríguez
Director xeral do Centro de Estudos Xudiciais
e Seguridade Pública de Galicia
RESOLUCIÓN do 24 de marzo de 2006 pola que se convoca un curso sobre operativa nos casos de violencia sexista.
CENTRO DE ESTUDOS XUDICIAIS E SEGURIDADE PÚBLICA DE GALICIA — III. OUTRAS DISPOSICIÓNS — 30/03/2006

Dentro das actividades programadas para o ano 2006, e conforme as funcións atribuídas pola Lei 1/2005, do 4 de xaneiro, do Centro de Estudos Xudiciais e Seguridade Pública de Galicia, anúnciase a celebración dun curso sobre operativa nos casos de violencia sexista, que deberá desenvolverse conforme as seguintes bases:
Obxectivos.
-Coñecer os cambios normativos operados en relación coa temática do curso.
-Dominar o procedemento policial de actuación nos casos de violencia sexista.
-Saber cales son as demandas máis comúns desde a fiscalía e os xulgados sobre este tipo de actuacións, que permitan mellorar as dilixencias e os atestados policiais.
Destinatarios.
O curso vai dirixido aos membros dos corpos de policía local dos concellos de Galicia, e aos membros da Unidade do CNP adscrita á Comunidade Autónoma de Galicia, tendo preferencia aqueles que non fixeran cursos anteriores sobre esta temática.
Inscrición.
A inscrición dos participantes será totalmente gratuíta.
Prazas.
30 prazas.
Solicitudes.
1. O persoal que desexe participar neste curso deberá presentar, cuberta a máquina ou con letra moi clara, a instancia que figura no anexo.
2. O prazo para a presentación de instancias rematará o día 10 de abril de 2006, ás 14.00 horas.
3. As instancias deberán enviarse ao Centro de Estudos Xudiciais e Seguridade Pública de Galicia, sito na Avenida da Cultura, s/n, 36680 A Estrada; ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Datas.
O curso realizarase con datas do 17 ao 20 de abril das 9.00 ás 14.00 horas, cunha duración de 20 horas lectivas.
Contido.
-Módulo I: tratamento procesual-penal.
-Módulo II: tratamento e operativa policial.
-Módulo III: tratamento socioasistencial.
Relación de admitidos.
A relación de admitidos farase publica o día 12 de abril a partir das 14.00 horas, no taboleiro de anuncios do Centro de Estudos Xudiciais e Seguridade Pública de Galicia, ou ben poden coñecer e confirmar a súa asistencia chamando ao teléfono: 986 59 02 41.
Lugar.
O curso desenvolverase no Centro de Estudos Xudiciais e Seguridade Pública de Galicia, sito na Avenida da Cultura, s/n, no concello da Estrada.
Certificado de asistencia.
Ao remate do curso entregaráselle un certificado de asistencia a aquelas persoas que acrediten a súa participación continuada a el.
Modificacións.
O Centro de Estudos Xudiciais e Seguridade Pública de Galicia poderá modificar o desenvolvemento do curso para adaptalo ás necesidades da Administración e ás continxencias que poidan xurdir.
A Estrada, 24 de marzo de 2006.
Carlos Suárez-Mira Rodríguez
Director xeral do Centro de Estudos Xudiciais
e Seguridade Pública de Galicia
ORDE do 21 de marzo de 2006 pola que se determina o importe máximo das axudas que se poderán outorgar no exercicio orzamentario de 2006 ao abeiro do Decreto 234/2003, do 3 de abril, sobre subvencións a fondo perdido para a rehabilitación de inmobles situados en conxuntos históricos galegos.
CONSELLERÍA DE VIVENDA E SOLO — III. OUTRAS DISPOSICIÓNS — 30/03/2006

O Decreto 234/2003, do 3 de abril, constitúe o marco normativo polo que se regula a concesión de subvencións para a rehabilitación de inmobles situados en conxuntos históricos galegos.
O seu artigo 4 dispón que estas axudas se atenderán da forma que será establecida mediante ordes anuais da Consellería de Política Territorial, Obras Públicas e Vivenda que cuantificarán as dispoñibilidades orzamentarias que poidan consignarse en cada exercicio económico.
A súa disposición derradeira primeira faculta o conselleiro de Política Territorial, Obras Públicas e Vivenda para ditar, no marco das súas competencias, as disposicións necesarias para o desenvolvemento e aplicación do referido decreto.
O Decreto 211/2005, do 3 de agosto, polo que se establece a nova estrutura orgánica da Xunta de Galicia, crea a Consellería de Vivenda e Solo, e o Decreto 232/2005, do 11 de agosto, na súa disposición adicional sétima establece que as referencias contidas na normativa reguladora do organismo autónomo Instituto Galego da Vivenda e Solo, en canto ao conselleiro e a Consellería de Política Territorial, Obras Públicas e Vivenda, deberán entenderse referidas á Consellería de Vivenda e Solo.
En uso da referida autorización,
DISPOÑO:
Artigo único.-Para os efectos do disposto no artigo 4 do Decreto 234/2003, do 3 de abril, e para dar cobertura a todos os expedientes que acaden no presente exercicio a fase de concesión, determínase:
1. A aplicación do estado de gastos dos orzamentos xerais da Comunidade Autónoma de Galicia para o ano 2006, onde figuran os créditos con cargo aos cales serán atendidas as axudas do Decreto 234/2003, é a 17.02.331A.783.1.
2. O importe máximo destas axudas que se poderán outorgar dentro do exercicio orzamentario de 2006 será de 2.000.000 de euros.
Disposición derradeira
Única.-Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 21 de marzo de 2006.
María Teresa Táboas Veleiro
Conselleira de Vivenda e Solo
ORDE do 7 de marzo de 2006 pola que se determina o importe máximo das axudas que se poderán outorgar no exercicio orzamentario de 2006 ao abeiro do Decreto 228/2002, do 20 de xuño, sobre subvencións a fondo perdido para a rehabilitación protexida de vivendas no medio rural de Galicia.
CONSELLERÍA DE VIVENDA E SOLO — III. OUTRAS DISPOSICIÓNS — 30/03/2006

O Decreto 228/2002, do 20 de xuño, constitúe o marco normativo polo que se regula a concesión
de subvencións para a rehabilitación protexida de vivendas situadas no medio rural de Galicia.
O seu artigo 6.4º dispón que estas axudas se atenderán da forma que será establecida mediante ordes anuais da Consellería de Política Territorial, Obras Públicas e Vivenda, que cuantificarán as dispoñibilidades orzamentarias que se poidan consignar en cada exercicio económico.
A súa disposición derradeira faculta o conselleiro de Política Territorial, Obras Públicas e Vivenda
para ditar, no marco das súas competencias, as disposicións necesarias para o desenvolvemento e a aplicación do referido decreto.
O Decreto 211/2005, do 3 de agosto, polo que se establece a nova estrutura da Xunta de Galicia, crea a Consellería de Vivenda e Solo, e o Decreto 232/2005, do 11 de agosto, na súa disposición adicional sétima establece que as referencias contidas na normativa reguladora do organismo autónomo Instituto Galego da Vivenda e Solo, en canto ao conselleiro e á Consellería de Política Territorial, Obras Públicas e Vivenda, deberán entenderse referidas á Consellería de Vivenda e Solo.
En uso da referida autorización,
DISPOÑO:
Artigo único.-Para os efectos do disposto no artigo 6.4º do Decreto 228/2002, do 20 de xuño, e para dar cobertura aos expedientes que acaden no presente exercicio a fase de concesión determínase:
1. A aplicación do estado de gastos dos orzamentos xerais da Comunidade Autónoma de Galicia para o ano 2006, onde figuran os créditos con cargo aos que serán atendidas as axudas do Decreto 228/2002, é a 17.02.331A.781.0.
2. O importe máximo destas axudas que se poderán outorgar dentro do exercicio orzamentario de 2006 será de 11.600.000 A.
Disposición derradeira
Única.-Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 7 de marzo de 2006.
Teresa Táboas Veleiro
Conselleira de Vivenda e Solo
ORDE do 7 de marzo de 2006 pola que se determina o importe máximo das axudas que se poderán outorgar no exercicio orzamentario de 2006 ao abeiro do Decreto 295/2002, do 17 de outubro, sobre subvencións a fondo perdido para a reconstrución protexida de vivendas no medio rural de Galicia.
CONSELLERÍA DE VIVENDA E SOLO — III. OUTRAS DISPOSICIÓNS — 30/03/2006

O Decreto 295/2002, do 17 de outubro, constitúe o marco normativo polo que se regula a concesión de subvencións para a reconstrución protexida de vivendas situadas no medio rural de Galicia.
O seu artigo 6.2º dispón que estas axudas se atenderán da forma que será establecida mediante ordes anuais da Consellería de Política Territorial, Obras Públicas e Vivenda que cuantificarán as dispoñibilidades orzamentarias que se poidan consignar en cada exercicio económico.
A súa disposición derradeira faculta o conselleiro de Política Territorial, Obras Públicas e Vivenda
para ditar, no marco das súas competencias, as disposicións necesarias para o desenvolvemento e a aplicación do referido decreto.
O Decreto 211/2005, do 3 de agosto, polo que se establece a nova estrutura da Xunta de Galicia, crea a Consellería de Vivenda e Solo, e o Decreto 232/2005, do 11 de agosto, na súa disposición adicional sétima establece que as referencias contidas na normativa reguladora do organismo autónomo Instituto Galego da Vivenda e Solo, en canto ao conselleiro e á Consellería de Política Territorial, Obras Públicas e Vivenda, deberán entenderse referidas á Consellería de Vivenda e Solo.
En uso da referida autorización,
DISPOÑO:
Artigo único.-Para os efectos do disposto no artigo 6.2º do Decreto 295/2002, do 17 de outubro, e para dar cobertura aos expedientes que acaden no presente exercicio a fase de concesión determínase:
1. A aplicación do estado de gastos dos orzamentos xerais da Comunidade Autónoma de Galicia para o ano 2006, onde figuran os créditos con cargo aos que serán atendidas as axudas do Decreto 295/2002, é a 17.02.331A.781.0.
2. O importe máximo destas axudas que se poderán outorgar dentro do exercicio orzamentario de 2006 será de 784.300 A.
Disposición derradeira
Única.-Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 7 de marzo de 2006.
Teresa Táboas Veleiro
Conselleira de Vivenda e Solo
CORRECCIÓN de erros.-Orde do 14 de marzo de 2006 pola que se establecen as bases e se procede á convocatoria para o ano 2006 en réxime de concorrencia competitiva, de subvencións para a implantación de sistemas de calidade e fomento da creación e expansión de cadeas sucursalistas.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 30/03/2006

Advertidos erros na devandita orde, publicada no Diario Oficial de Galicia nº 58, do xoves 23 de marzo de 2006, cómpre facer a seguinte corrección:
-Na páxina 4.336, no anexo IV Códigos CNAE-93 substituír o punto 51 polo 50 «Venda, mantemento e reparación de vehículos de motor, motocicletas e ciclomotores; venda a retallo de combustible para os vehículos de motor».
ORDE do 23 de marzo de 2006 pola que se acorda a entrada en funcionamento do Instituto de Medicina Legal de Galicia.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 30/03/2006

Os institutos de medicina legal son órganos técnicos da Administración de xustiza previstos no artigo 479.4º da Lei orgánica do poder xudicial, cuxas normas xerais de organización e funcionamento están contidas no Real decreto 386/1996, do 1 de marzo, polo que se aproba o Regulamento dos institutos de medicina legal.
Dentro deste marco lexislativo e en exercicio das competencias transferidas á Comunidade Autónoma de Galicia en materia de medios ao servizo da Administración de Xustiza a través dos reais decretos 2166/1994, 2397/1996 e 233/1998, o Instituto de Medicina Legal de Galicia foi creado e regulado a través do Decreto 119/2005, do 6 de maio (Diario Oficial de Galicia do 18 de maio). Antes o Real decreto 1704/2004, do 16 de xullo, determinou a súa sede.
De conformidade coa normativa vixente, a relación de postos de traballo de médicos forenses e persoal funcionario do Instituto de Medicina Legal foi aprobado provisionalmente por acordo da Dirección Xeral de Relacións coa Administración de xustiza, do Ministerio de Xustiza, do 1 de marzo de 2005.
As circunstancias nas que se está a desenvolver a medicina legal na nosa comunidade autónoma aconsellan, en aplicación da disposición derradeira
primeira do Decreto 119/2005, aprobar a orde de posta en marcha do Instituto de Medicina Legal de Galicia para incorporar unha organización dos medios máis racional e eficiente.
Na súa virtude, de conformidade co disposto no artigo 20.1º do Estatuto de autonomía de Galicia, e no uso das competencias que me confire a Lei 1/1983, reguladora da Xunta e do seu presidente
DISPOÑO:
Artigo único.-Entrada en funcionamento do Instituto de Medicina Legal de Galicia.
O Instituto de Medicina Legal de Galicia, con sede en Santiago de Compostela e centros de traballo situados nas cidades da Coruña, Ferrol, Lugo, Ourense, Pontevedra, Santiago de Compostela e Vigo, entrará en funcionamento o próximo día 31 de marzo de 2006.
Disposición derradeira
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 23 de marzo de 2006.
José Luis Méndez Romeu
Conselleiro de Presidencia, Administracións
Públicas e Xustiza
CORRECCIÓN de erros.-Orde do 13 de marzo de 2006 pola que se aproban as bases reguladoras e se procede á convocatoria para o ano 2006 de axudas, en réxime de concorrencia competitiva, para a modernización de comercios situados en zonas rurais da Comunidade Autónoma de Galicia.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 30/03/2006

Advertidos erros na Orde do 13 de marzo de 2006, publicada no DOG nº 58, do xoves 23 de marzo, cómpre facer a seguinte corrección:
-Na páxina 4.326, no anexo V Relación de concellos con poboación inferior a 10.000 habitantes, débese substituír o padrón de habitantes correspondente á provincia da Coruña polo que a continuación se relaciona:
A Coruña
Concello
Poboación o 1-1-2005
Abegondo
5.756
Aranga
2.264
Ares
5.301
Arzúa
6.602
Baña, A
4.802
Concello
Poboación o 1-1-2005
Bergondo
6.495
Boimorto
2.461
Boqueixón
4.378
Brión
6.849
Cabana de Bergantiños
5.294
Cabanas
3.368
Camariñas
6.467
Capela, A
1.514
Cariño
4.788
Carnota
5.244
Carral
5.527
Cedeira
7.429
Cee
7.467
Cerceda
5.500
Cerdido
1.522
Cesuras
2.427
Coirós
1.654
Corcubión
1.927
Coristanco
7.646
Curtis
4.369
Dodro
3.122
Dumbría
4.067
Fisterra
5.042
Frades
2.871
Irixoa
1.579
Laxe
3.539
Lousame
3.854
Malpica de Bergantiños
6.786
Mañón
1.803
Mazaricos
5.488
Melide
7.866
Mesía
3.174
Miño
5.127
Moeche
1.469
Monfero
2.444
Mugardos
5.628
Muros
9.995
Muxía
5.823
Neda
5.771
Negreira
6.519
Oroso
6.345
Ortigueira
7.697
Outes
7.889
Oza dos Ríos
3.163
Paderne
2.715
Padrón
9.035
Pino, O
4.901
Pobra do Caramiñal, A
9.951
Ponteceso
6.698
Pontedeume
8.663
Porto do Son
9.990
Rois
5.149
San Sadurniño
3.179
Santiso
2.160
Sobrado
2.316
Somozas, As
1.411
Toques
1.512
Tordoia
4.617
Touro
4.532
Trazo
3.617
Val do Dubra
4.605
Valdoviño
6.888
Concello
Poboación o 1-1-2005
Vedra
5.054
Vilarmaior
1.343
Vilasantar
1.538
Vimianzo
8.466
Zas
5.780
ORDE do 24 de febreiro de 2006 pola que se nomea a Jaime Diéguez Díaz presidente da Xunta Consultiva de Caza da Reserva Nacional dos Ancares.
CONSELLERÍA DE MEDIO AMBIENTE E DESENVOLVEMENTO SOSTIBLE — II. AUTORIDADES E PERSOAL — 28/03/2006

En virtude do establecido na letra a) do artigo 5 do Decreto 202/1992, do 10 de xullo, polo que se modifica a estrutura da Xunta Consultiva de Caza da Reserva Nacional dos Ancares, modificada polo Decreto 311/2001, do 17 de decembro.
Nomeo a Jaime Diéguez Díaz presidente da Xunta Consultiva de Caza da Reserva Nacional dos Ancares.
Santiago de Compostela, 24 de febreiro de 2006.
Manuel Vázquez Fernández
Conselleiro de Medio Ambiente
e Desenvolvemento Sostible
ORDE do 24 de febreiro de 2006 pola que se dispón que cese Alfredo Sánchez Carro como presidente da Xunta Consultiva de Caza da Reserva Nacional dos Ancares.
CONSELLERÍA DE MEDIO AMBIENTE E DESENVOLVEMENTO SOSTIBLE — II. AUTORIDADES E PERSOAL — 28/03/2006

En virtude do establecido na letra a) do artigo 5 do Decreto 202/1992, do 10 de xullo, polo que se modifica a estrutura da Xunta Consultiva de Caza da Reserva Nacional dos Ancares, modificada polo Decreto 311/2001, do 17 de decembro,
DISPOÑO:
Que cese Alfredo Sánchez Carro como presidente da Xunta Consultiva de Caza da Reserva Nacional dos Ancares.
Santiago de Compostela, 24 de febreiro de 2006.
Manuel Vázquez Fernández
Conselleiro de Medio Ambiente
e Desenvolvemento Sostible
CORRECCIÓN de erros.-Orde do 30 de decembro de 2005 pola que se convocan axudas económicas para a realización de formación práctica en empresas destinadas a alumnos/as de patrón costeiro polivalente e ciclos formativos de grao medio e superior de formación profesional específica en centros dependentes desta consellería.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 27/01/2006

Advertido erro por omisión na devandita orde, publicada no Diario Oficial de Galicia nº 15, do 23 de xaneiro de 2006, publícase o anexo correspondente.
CORRECCIÓN de erros.-Orde do 26 de decembro de 2005 pola que se particulariza para o exercicio orzamentario 2006 o procedemento de concesión de axudas á modernización dos buques pesqueiros, tramitada como expediente anticipado de gasto.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 27/01/2006

Advertido un erro na citada orde publicada no DOG nº 249, do xoves 29 de decembro de 2005, por omisión non se publicou o anexo IV, por tanto cómpre efectuar a seguinte rectificación mediante a cal se procede á publicación do devandito anexo.
ORDE do 9 de xaneiro de 2006 de delegación de funcións da presidencia do Consello Escolar de Galicia na vicepresidencia.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 27/01/2006

A Lei 3/1986, do 18 de decembro, de consellos escolares de Galicia, dedica o seu artigo 4 á súa composición, dispoñendo no seu punto 2 que o Consello estará presidido polo conselleiro de Educación e Ordenación Universitaria e que se elixirá un vicepresidente entre os seus membros.
O artigo 3 do Regulamento de réxime interno do Consello Escolar de Galicia, aprobado polo Decreto 87/1992, do 26 de marzo, sinala as funcións que lle corresponden á súa presidencia, e o seu artigo 6 prevé a delegación expresa destas funcións na vicepresidencia.
A propia actividade administrativa da Consellería de Educación e Ordenación Universitaria leva consigo unha concentración de funcións arredor da súa titular que aconsella, dado o volume, recorrer á delegación de competencias na vicepresidenta do Consello Escolar de Galicia.
A delegación de competencias permite axilización administrativa necesaria que redunda en beneficio da propia actividade do Consello Escolar de Galicia, da Administración educativa e dos administrados, dentro do máis rigoroso respecto das garantías xurídicas que a tutela dos intereses públicos exixe.
En virtude do disposto nos citados artigos 3 e 6 do regulamento de réxime interno do Consello Escolar de Galicia, aprobado polo Decreto 87/1992,
DISPOÑO:
Artigo 1º
Deléganse na vicepresidenta do Consello Escolar de Galicia as seguintes funcións:
a) Representar o consello e dirixir a súa actividade.
b) Convocar as sesións e fixar a orde do día.
c) Presidir as sesións, dirixir as deliberacións e dirimir as votacións en caso de empate.
d) Executar os acordos do consello.
e) Designar os presidentes de comisións.
f) Resolver, oída a comisión permanente, calquera cuestión que se formule por razóns de representatividade dos conselleiros ou en relación cos procesos electorais para a inclusión daqueles nas distintas comisións.
g) Resolver, oída a comisión permanente, as dúbidas que se poidan suscitar na aplicación do regulamento de réxime interno do Consello Escolar de Galicia.
h) Executar o orzamento do consello, conforme os criterios que nel se establezan informando o pleno e a comisión permanente.
i) Exercer cantas outras funcións sexan inherentes á condición de presidenta do consello.
Artigo 2º
As resolucións administrativas que se adopten facendo uso das delegacións contidas nesta orde farán constar expresamente esta circunstancia e considéranse ditadas polo órgano delegante.
Artigo 3º
En calquera momento, a presidenta poderá reclamar para si o exercicio das competencias que son delegadas por esta orde.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 9 de xaneiro de 2006.
Laura Sánchez Piñón
Conselleira de Educación e Ordenación
Universitaria
ORDE do 28 de decembro de 2005 pola que se fixa o prezo de venda ao público da publicación: Estandarización de coidados de enfermería no paciente inmobilizado, (ed. bilingüe).
CONSELLERÍA DE SANIDADE — III. OUTRAS DISPOSICIÓNS — 31/01/2006

A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 51, sinala a obriga de que os prezos privados sexan fixados polas consellerías correspondentes, logo de informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido o preceptivo informe favorable da Consellería de Economía e Facenda, esta consellería
DISPÓN:
Artigo único.
1. Queda aprobado o prezo de venda ao público da publicación editada polo Servizo Galego de Saúde e que se relaciona no anexo.
2. Este prezo entenderase, de ser o caso, con IVE incluído.
Santiago de Compostela, 28 de decembro de 2005.
Mª José Rubio Vidal
Consellería de Sanidade
ANEXO
-Estandarización de coidados de enfermería no paciente inmobilizado, (ed. bilingüe): 10 euros.
ORDE do 28 de decembro de 2005 pola que se fixa o prezo de venda ao público da publicación: Conxunto mínimo básico de datos. Hospitais de agudos do Servizo Galego de Saúde. Resultados bienio 2003/2004.
CONSELLERÍA DE SANIDADE — III. OUTRAS DISPOSICIÓNS — 31/01/2006

A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 51, sinala a obriga de que os prezos privados sexan fixados polas consellerías correspondentes, logo de informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido o preceptivo informe favorable da Consellería de Economía e Facenda, esta consellería
DISPÓN:
Artigo único.
1. Queda aprobado o prezo de venda ao público da publicación editada pola Consellería de Sanidade e que se relaciona no anexo.
2. Este prezo entenderase, de ser o caso, con IVE incluído.
Santiago de Compostela, 28 de decembro de 2005.
Mª José Rubio Vidal
Conselleira de Sanidade
ANEXO I
-Conxunto mínimo básico de datos. Hospitais de agudos do Servizo Galego de Saúde. Resultados bienio 2003/2004: 19,80 euros.
CORRECCIÓN de erros.-Resolución conxunta do 27 de decembro de 2005, da Consellería de Educación e Ordenación Universitaria e do Instituto Galego de Consumo, para premiar as mellores memorias dos proxectos de educación do consumidor na escola, desenvolvidos dentro do marco da Rede Europea de Educación do Consumidor, e para a selección de novos proxectos presentados por centros educativos de niveis non universitarios, que desexen incorporarse á citada rede.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 31/01/2006

Advertido erro na antedita resolución publicada no DOG nº 11, do martes 17 de xaneiro de 2006, cómpre facer a seguinte corrección:
Na páxina 890 onde se publica o premio número 13 correspondente ao CEIP Seis do Nadal, onde di: «Coordinadora: Mª José López Otero», debe dicir: «Coordinadora: Ánxeles Rivela Machado».
DECRETO 7/2006, do 26 de xaneiro, polo que se amplía o prazo establecido no Decreto 507/2005, do 29 de setembro, para exercer a opción de integración do persoal do Servizo de Protección de Recursos no Servizo de Gardacostas de Galicia.
CONSELLERÍA DE PESCA E ASUNTOS MARÍTIMOS — I. DISPOSICIÓNS XERAIS — 30/01/2006

A Lei 2/2004, do 21 de abril, creou o Servizo de Gardacostas de Galicia como un servizo público encomendado á consellería competente en materia de pesca. A integración do persoal do Servizo de Protección de Recursos, extinguido pola propia lei, nas correspondentes escalas creadas dentro do novo servizo regúlase na súa disposición transitoria primeira, que establece que a opción individual á dita integración deberá efectuarse no prazo que regulamentariamente se determine.
En cumprimento da Lei 2/2004, foi aprobado o Decreto 157/2005, do 26 de maio, sobre ordenación e funcionamento do Servizo de Gardacostas de Galicia que, entre outros aspectos, desenvolveu o pro
cedemento de integración e fixou, con carácter xeral, o referido prazo en tres meses desde a súa entrada en vigor. O dito prazo foi ampliado polo Decreto 507/2005, do 29 de setembro.
Considerando que para o exercicio da súa opción o persoal do extinguido Servizo de Protección de Recursos debe coñecer o réxime de prestación de servizos ao que estará suxeito, que será establecido mediante orde da consellería competente en materia de pesca e asuntos marítimos, faise necesaria a ampliación do prazo establecido no Decreto 507/2005, do 29 de setembro, para a integración do citado persoal no Servizo de Gardacostas de Galicia.
Por todo o exposto, por proposta da conselleira de Pesca e Asuntos Marítimos, e logo de deliberación do Consello da Xunta de Galicia, na súa reunión do día vinte e seis de xaneiro de dous mil seis,
DISPOÑO:
Artigo único.-O prazo establecido na disposición transitoria primeira do Decreto 157/2005, do 26 de maio, ampliado no artigo único do Decreto 507/2005, do 29 de setembro, para que o persoal adscrito ao extinguido Servizo de Protección de Recursos poida optar por integrarse nas escalas do Servizo de Gardacostas de Galicia, amplíase ata o 30 de xuño de 2006.
Disposición adicional
A Consellería de Pesca e Asuntos Marítimos deberá regular o réxime de prestacións de servizos antes do 30 de maio de 2006.
Disposicións derradeiras
Primeira.-Facúltase a conselleira de Pesca e Asuntos Marítimos, no ámbito das súas atribucións, para ditar as disposicións necesarias para desenvolver este decreto.
Segunda.-Este decreto entrará en vigor o día seguinte ao da súa publicación no Diario Oficial de Galicia.
Santiago de Compostela, vinte e seis de xaneiro de dous mil seis.
Emilio Pérez Touriño
Presidente
Carmen Gallego Calvar
Conselleira de Pesca e Asuntos Marítimos
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
ORDE do 9 de xaneiro de 2006 pola que se declara de interese para a Comunidade Autónoma de Galicia en materia de drogodependencias a asociación Rexurdir Provincial.
CONSELLERÍA DE SANIDADE — III. OUTRAS DISPOSICIÓNS — 30/01/2006

Vista a solicitude presentada pola asociación Rexurdir Provincial, con domicilio en Pontevedra, a través da que insta a súa declaración de interese para a comunidade autónoma galega en materia de drogodependencias, e tendo en conta os seguintes,
Supostos de feito:
Primeiro.-A asociación Rexurdir Provincial desenvolve as súas actividades no territorio da comunidade autónoma, levando a cabo exclusivamente programas de incorporación social no ámbito das drogodependencias.
Segundo.-Esta asociación, á entrada en vigor do Decreto 74/2002, do 28 de febreiro, polo que se crea o Rexistro de Entidades Colaboradoras do Plan de Galicia sobre Drogas, e se regula a súa declaración de interese, modificado polo Decreto 58/2005, do 24 de febreiro, xa viña desenvolvendo actividades no ámbito das drogodependencias.
Terceiro.-O funcionamento dos programas desenvolvidos nos centros e servizos dos que é titular a citada asociación é coordinado dentro do Plan de Galicia sobre Drogas.
Cuarto.-Dado o anterior, esta asociación figura inscrita no Rexistro de Entidades Colaboradoras do Plan de Galicia sobre Drogas, tendo asignado o número 2003/12.
Fundamentos de dereito:
Primeiro.-O artigo 20.2º da Lei 2/1996, do 8 de maio, de Galicia sobre drogas, establece que a Xunta de Galicia poderá declarar de interese para a comunidade autónoma galega aquelas entidades sen ánimo de lucro que estean levando a cabo programas ou servizos no ámbito das distintas drogodependencias e cumpran os requisitos que regulamentariamente se establezan.
Segundo.-Así mesmo, o Decreto 58/2005, do 24 de febreiro, polo que se modifica o Decreto 74/2002, do 28 de febreiro, polo que se crea o Rexistro de Entidades Colaboradoras do Plan de Galicia sobre Drogas, e se regula o procedemento para a súa declaración de interese, establece no seu artigo 8 que a Xunta de Galicia, tras a solicitude do interesado, poderá declarar de interese para a comunidade autónoma galega, mediante orde da conselleira de Sanidade, as entidades sen ánimo de lucro inscritas no Rexistro de Entidades Colaboradoras do Plan de Galicia sobre Drogas. Para estes efectos, as devanditas entidades deberán estar levando a cabo exclu
sivamente programas ou servizos no campo das drogodependencias, sempre e cando se adecuen aos criterios e contidos dos programas recollidos no documento do Plan de Galicia sobre Drogas vixente en cada momento.
Na súa virtude,
DISPOÑO:
Declarar de interese para a Comunidade Autónoma galega a asociación Rexurdir Provincial.
Santiago de Compostela, 9 de xaneiro de 2006.
Mª José Rubio Vidal
Consellería de Sanidade
RESOLUCIÓN do 20 de xaneiro de 2006 pola que se ordena a publicación do acordo do Consello da Xunta de Galicia do 19 de xaneiro de 2006, polo que se aproba a modificación da relación de postos de traballo do Consello Consultivo de Galicia.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 30/01/2006

O Consello Consultivo de Galicia, creado pola Lei 9/1995, do 10 de novembro, está dotado do seu propio corpo de letrados. Nestre intre cómpre proceder a modificar a dotación do dito corpo, non só polo incremento da carga de traballo senón fundamentalmente pola crecente variedade e complexidade das materias que se van ditaminar.
En consecuencia, por proposta da Consellería de Presidencia, Administracións Públicas e Xustiza, consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia na súa reunión do día dezanove de xaneiro de dous mil seis, adoptou o seguinte
ACORDO:
Primeiro.-Modificar a vixente relación de postos de traballo do Consello Consultivo de Galicia, nos termos que se sinalan no anexo ao presente acordo.
Segundo.-Ordenar a súa publicación no Diario Oficial de Galicia para efectos da súa entrada en vigor a partir do día seguinte a ela.
Visto o acordo adoptado polo Consello da Xunta de Galicia na súa reunión do dezanove de xaneiro de dous mil seis, relativo á modificación da relación de postos de traballo do Consello Consultivo de Galicia, coa finalidade de cumprir o dito acordo, dispoño que se publique no Diario Oficial de Galicia como anexo a esta resolución.
Santiago de Compostela, 20 de xaneiro de 2006.
José Luis Méndez Romeu
Conselleiro de Presidencia, Administracións
Públicas e Xustiza
RESOLUCIÓN do 2 de agosto de 2006, da Dirección Xeral de Relacións Laborais, pola que se ordena o rexistro e a publicación, no Diario Oficial de Galicia, do acordo adoptado pola comisión negociadora do IV Convenio colectivo único para o persoal laboral da Xunta de Galicia, na súa xuntanza do 20 de xuño de 2006, sobre reclasificación de prazas.
CONSELLERÍA DE TRABALLO — III. OUTRAS DISPOSICIÓNS — 29/08/2006

En cumprimento do disposto na normativa legal sobre rexistro e depósito de convenios colectivos de traballo, Real decreto 1040/1981, artigo 2 e), para os efectos previstos nel, faise público que no correspondente servizo desta dirección xeral se presentou o acordo da comisión negociadora do IV Convenio colectivo único para o persoal laboral da Xunta de Galicia, acadado na xuntanza celebrada o 20 de xuño de 2006, sobre reclasificación de prazas.
Esta Dirección Xeral de Relacións Laborais
ACORDA:
Primeiro.-Ordenar a inscrición do referido acordo no rexistro correspondente desta dirección xeral.
Segundo.-Dispoñer a súa publicación no Diario Oficial de Galicia.
Santiago de Compostela, 2 de agosto de 2006.
Pilar Cancela Rodríguez
Directora xeral de Relacións Laborais
ANEXO
Reunida, o día 20 de xuño de 2006, a comisión negociadora do convenio estatutario para a modificación de determinadas epígrafes do IV Convenio
colectivo do persoal laboral da Xunta de Galicia, acorda:
Adicionar no IV Convenio colectivo do persoal laboral da Xunta de Galicia o seguinte acordo:
«Disposición adicional 18ª. Todo o persoal dependente da Consellería de Política Territorial, Obras Públicas e Transportes que teña a categoría de peón ou de peón especializado e que na próxima publicación da relación de postos de traballo as súas prazas foran reclasificadas como prazas de legoeiros, integraranse na categoría profesional de legoeiros, con efectos económicos e administrativos desde a data de publicación no DOG da dita relación de postos de traballo».
CORRECCIÓN de erros.-Decreto 139/2006, do 15 de xuño, de aprobación definitiva do proxecto de modificación puntual das normas subsidiarias de planeamento do concello de Cerceda (A Coruña) para ampliación do polígono industrial do Acevedo.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — III. OUTRAS DISPOSICIÓNS — 29/08/2006

Advertido erro no devandito decreto, publicado no DOG nº 127, do 3 de xullo de 2006, cómpre facer a oportuna corrección:
-No sumario, e na páxina 10.587, onde di: «Decreto 107/2006, do 15 de xuño,...», debe dicir: «Decreto 139/2006, do 15 de xuño,...».
RESOLUCIÓN do 3 de agosto de 2006, da Dirección Xeral de Relacións Laborais, pola que se ordena o rexistro e a publicación, no Diario Oficial de Galicia, do acordo adoptado pola comisión negociadora do IV Convenio colectivo único para o persoal laboral da Xunta de Galicia, na súa xuntanza do 30 de marzo de 2006, sobre reclasificación de categorías e permiso vacacional.
CONSELLERÍA DE TRABALLO — III. OUTRAS DISPOSICIÓNS — 21/08/2006

En cumprimento do disposto na normativa legal sobre rexistro e depósito de convenios colectivos de traballo, Real decreto 1040/1981, artigo 2 e), para os efectos previstos nel, faise público que no correspondente servizo desta dirección xeral se presentou o acordo da comisión negociadora do IV Convenio colectivo único para o persoal laboral da Xunta de Galicia, acadado na xuntanza celebrada o 30 de marzo de 2006, sobre reclasificación de categorías e permiso vacacional.
Esta Dirección Xeral de Relacións Laborais
ACORDA:
Primeiro.-Ordenar a inscrición do referido acordo no rexistro correspondente desta dirección xeral.
Segundo.-Dispoñer a súa publicación no Diario Oficial de Galicia.
Santiago de Compostela, 3 de agosto de 2006.
Pilar Cancela Rodríguez
Directora xeral de Relacións Laborais
ANEXO
Reunida o día 30 de marzo de 2006 a comisión negociadora do convenio estatutario para a modificación de determinadas epígrafes do IV Convenio colectivo do persoal laboral da Xunta de Galicia, acordan:
Primeiro.-Adicionar ao artigo 20 do Convenio do persoal laboral da Xunta de Galicia o seguinte permiso vacacional:
«Así mesmo, terán dereito a un día hábil adicional ao cumprir quince anos de servizo e engadirase un día hábil ao cumprir os vinte, vinte e cinco e trinta anos de servizo, respectivamente, ata un máximo de catro. Non se considerarán como días hábiles os sábados, sen prexuízo das adaptacións que se establezan para os horarios especiais».
«Este dereito farase efectivo a partir do ano natural seguinte ao do cumprimento dos anos de servizo sinalados no parágrafo anterior».
Segundo.-A categoría de «Encargado de tarefas asistenciais e reparadoras» (ETAR), actualmente do grupo III, categoría 54, reclasifícase na categoría 6 do grupo II «Educador/profesor-a especial» do IV Convenio colectivo para o persoal laboral da Xunta de Galicia. A dita reclasificación terá efectos administrativos e económicos para os traballadores
da categoría reclasificada desde a publicación no Diario Oficial de Galicia da relación de postos de traballo da Vicepresidencia da Igualdade e do Benestar.
ORDE do 10 de agosto de 2006 pola que se modifica a do 19 de xuño de 2006 pola que se convocan axudas para o desenvolvemento de programas de educación familiar polas corporacións locais de Galicia.
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 21/08/2006

A Orde do 19 de xuño de 2006, pola que se convocan axudas para o desenvolvemento de programas de educación familiar polas corporacións locais de Galicia (DOG nº 121, do 26 de xuño), recolle que nos orzamentos da Vicepresidencia da Igualdade e do Benestar existe consignado para este ano 2006 un importe para as devanditas axudas de 1.199.869 euros, importe que poderá verse incrementado con outras achegas da Administración pública para o mesmo fin.
En consecuencia, como existen dispoñibilidades orzamentarias que poden ser utilizadas para os mesmos fins, cómpre ampliar o importe dos créditos correspondentes ao exercicio 2006 destinados ao financiamento das axudas que poderán ser concedidas ao abeiro da Orde do 19 de xuño de 2006, cunha contía adicional de 1.321.159,32 euros, coa finalidade de facer chegar estas subvencións ao maior número posible de entidades e en contía suficiente para garantir un axeitado desenvolvemento dos programas de educación familiar.
Por todo o exposto, e no uso das facultades que me foron conferidas,
DISPOÑO:
Artigo único.
1. Amplíase o importe total correspondente ao exercicio 2006 destinado ao financiamento das axudas que se van conceder ao abeiro da Orde do 19 de xuño de 2006, pola que se convocan axudas para o desenvolvemento de programas de educación familiar polas corporacións locais de Galicia, na contía de 1.321.159,32 euros con cargo á aplicación orzamentaria 05.20.212A.460.0.
2. Esta modificación non afecta o prazo establecido na devandita orde para a presentación das solicitudes.
Disposición derradeira
Única.-Esta disposición entrará en vigor o día seguinte ao da súa publicación no Diario Oficial de Galicia.
Santiago de Compostela, 10 de agosto de 2006.
Anxo Manuel Quintana González
Vicepresidente da Igualdade e do Benestar
CONSELLERÍA DE POLÍTICA TERRITORIAL, OBRAS PÚBLICAS
E TRANSPORTES